Octavian Paler

Octavian Paler (n. 2 iulie 1926, Lisa, județul Făgăraș, actualmente în județul Brașov – d. 7 mai 2007, București) a fost un scriitor, jurnalist, editorialist și om politic român.

Biografie
Fiul lui Alexandru și al Anei, Paler a urmat școala primară în satul natal, în anul 1937, după care a fost admis bursier la Colegiul Spiru Haret din București. În vara anului 1944, cu o săptămână înaintea încheierii cursurilor clasei  a VII-a de liceu, a avut o altercație cu George Șerban, directorul școlii, care era chiar unchiul său (fratele mamei), și a fost obligat să părăsească școala, mutându-se la Liceul Radu Negru din Făgăraș pentru a urma, în anul școlar 1944-1945, ultima clasă de liceu, clasa a VIII-a, secția literară. Aici s-a remarcat, mai ales la obiectele filosofie, latină, elină.

În anul 1945, la terminarea ultimei clase de liceu, o clasă cu 44 elevi, a fost declarat Promovat cu laudă. În același an, a susținut examenul de bacalaureat la Sibiu. În continuare, urmează cursurile Facultății de Litere și Filosofie și simultan și pe cele ale Facultății de Drept din București.

După absolvire, este recomandat de Tudor Vianu pentru a rămâne asistent la Catedra de estetică, dar declină propunerea și se angajează la Radiodifuziunea Română.

Între 1949 și 1961 a fost redactor de programe culturale la Radiodifuziunea Română. În 1964 a fost timp de trei luni corespondent Agerpres la Roma.

A încetat din viață la vârsta de 80 de ani, în urma unui stop cardio-respirator. A fost înmormântat, cu onoruri militare, în Cimitirul Sfânta Vineri.

Activitatea politică
Următoarele activități erau în cadrul statului comunist puternic politizate.
 1965–1970: Vicepreședinte al Comitetului de Radiodifuziune și Televiziune
 1976: Președinte al Consiliului Ziariștilor
 1970–1983: Redactor-șef al cotidianului central România Liberă
 1974–1979: Membru supleant al Comitetul Central al Partidului Comunist Român
 1980–1985: Deputat de Vaslui în Marea Adunare Națională, Parlamentul monocameral al României comuniste
 
Este persecutat de Securitate din cauza viziunilor sale pro-occidentale și de critica la adresa PCR și a lui Nicolae Ceaușescu. I se stabilește domiciliul forțat și i se interzic diferite activitați în lumea artistică.

Activitatea civică după 1989
După evenimentele din decembrie 1989, devine, pe rând, director onorific și editorialist al ziarului România liberă, apoi editorialist la Cotidianul și Ziua. Rămâne un jurnalist și comentator apreciat. Participă la talk-show-ri, pe teme de politică, de moralitate etc, la diferite posturi de televiziune. În ultimii ani de viață, devine un critic acerb al clasei politice românești.

A realizat un film de televiziune dedicat satului natal, Lisa.

Activitatea literară
 Umbra cuvintelor, 1970
 Drumuri prin memorie I (Egipt, Grecia), 1972
 Drumuri prin memorie II (Italia), 1974
 Mitologii subiective, 1975, (ed. II, 1976)
 Apărarea lui Galilei, 1978, (versiune noua, 1997)
 Scrisori imaginare, 1979, (ed. II, 1992; ed. III, 1998)
 Caminante, 1980
 Viața pe un peron, 1981, (ed. II, 1991)
 Polemici cordiale, 1983
 Un om norocos, 1984 
 Un muzeu în labirint. Istorie subiectiva a autoportretului, 1986, ed. Cartea Romaneasca
 Viața ca o coridă, 1987
 Don Quijote în est, 1993
 Rugați-vă să nu vă crească aripi, 1994
 Vremea întrebărilor, 1995
 Aventuri solitare, 1996
 Deșertul pentru totdeauna, 2001
 Autoportret într-o oglindă spartă, 2004
 Eul detestabil: o istorie subiectivă a autoportretului, (intitulat initial Un muzeu in labirint), 2005, editura Albatros
 Caminante. Jurnal și contrajurnal mexican, 2005, ediția a doua, adăugită, editura Albatros
 Calomnii mitologice, 2007, editura Historia
 Convorbiri cu Octavian Paler (conlocutor fiind Daniel Cristea-Enache), 2007, editura Corint
 Poeme, 2008, ed. Semne-Artemis
 Rugați-vă să nu vă crească aripi, 2010

Deseori i se atribuie un text de largă circulație în „samizdat”-ul internautic, și anume „Interviu cu Dumnezeu”. În repetate rânduri, Octavian Paler a negat paternitatea acestui text.

În 2008, editura Polirom a demarat seria de autor „Octavian Paler”.

Traduceri
 Leben auf einem Bahnsteig. Versiunea germană de Ewalt Zweyer a romanului Viața pe un peron, Editura Kriterion, București, 1994
 Život na nástupišti. Versiunea cehă de Jindřich Vacek a romanului Viața pe un peron, Editura Mladá fronta, Praga, 2009
 Polémiques cordiales – traducerea franceză (traducător Alain Paruit), Editura Kriterion, București, 1991

Premii și distincții 
 Premiul Uniunii Scriitorilor din România (1972) pentru Drumuri prin memorie. Egipt. Grecia
 Premiul Uniunii Scriitorilor din România (1980) pentru Caminante
 Premiul Academiei Române pentru Apărarea lui Galilei, 1978
 Opera Omnia a Uniunii Scriitorilor din România, 2005
 Ordinul Steaua Republicii Socialiste România clasa a IV-a (1971) „pentru merite deosebite în opera de construire a socialismului, cu prilejul aniversării a 50 de ani de la constituirea Partidului Comunist Român”
 Ordinul național „Steaua României”, în grad de cavaler, 2003

In memoriam
În memoria lui Octavian Paler, o stradă din Făgăraș a primit numele său: strada Octavian Paler.
Școala din satul lui Octavian Paler, Lisa, îi poartă numele.
Biblioteca municipală din Făgăraș îi poartă, și ea, numele.

Note

Bibliografie
Minibiografie în limba engleză

Legături externe

Octavian Paler

www.octavianpaler.ro  - Site in memoria maestrului Paler]
Octavian Paler, compendium.ro
Avem timp de Octavian Paler, poezie.ro
Viața pe un peron roman Octavian Paler , aporia.ro
 Activitatea scriitorului și jurnalistului Octavian Paler, 7 mai 2007, Amos News
 Paler, între a face și a îndura istoria, 28 septembrie 2009, Serban Cionoff, Jurnalul Național
 Scriitorul Octavian Paler, autoportret la 80 de ani, 2 iulie 2006, Evenimentul zilei
  Marius Mihet, Savoarea observației ratate, In: România literară, nr. 9/2013 
 IASII LUI PATRAS / Calatorul Octavian Paler, 30 septembrie 2009, Patras Antonio, Ziarul de Duminică
 RL - 135 de ani - "România liberă" în era Octavian Paler , 6 martie 2012, Virgil Lazar, România liberă
 Octavian Paler - "A murit ca un romantic", 18 decembrie 2007, Sidonia Silian, Jurnalul Național
 Octavian Paler: „Pentru confortul rațiunii noastre e nevoie să credem în Dumnezeu“, 2 iulie 2013, Corina Vladov, Ziarul Metropolis
 Octavian Paler si intimitatile deschise , nr. 599/2017, p.10, Marius Mihet, „Suplimentul de cultură”

Interviuri
 OCTAVIAN PALER: O parte din sufletul meu are ceva feminin , 13 iunie 2006, Alice Năstase, Andrei Păunescu, Revista Tango

Nașteri în 1926
Nașteri pe 2 iulie
Decese în 2007
Decese pe 7 mai
Absolvenți ai Universității din București
Înmormântări în cadrul Cimitirului Sfintei Vineri
Eseiști români
Jurnaliști români
Prozatori români
Oameni din județul Brașov
Cavaler al Ordinului Steaua României